Cap autoritat de Madrid ni de l'Estat ho ha impedit. Milers de madrilenys han embussat aquesta tarda les principals autovies de sortida de la capital espanyola a la tarda, en plena crisi sanitària, en direcció cap a València i Andalusia.

Segons la direcció general de Trànsit espanyola, a les 14:45 hores, quan estava a punt de comparèixer el president espanyol, Pedro Sánchez, es registraven 4 kilòmetres d'embús a la A-4, la carretera d'Andalusia en sentit Còrdoba, i 2 kilòmetres més a la M-40 cap a l'A-3, l'autovia de València. Alguns mitjans de Madrid, com Voz Populi, asseguren que els madrilenys "fugen" de la zona més infectada pel coronavirus,, la capital i la comunitat autònoma.

A l'interior de la capital espanyola, en canvi, la situació és de poc trànsit.

Les autoritats espanyoles i madrilenyes no han confinat Madrid, i s'han limitat a fer crides a una actitud responsable dels ciutadans per quedar-se a casa. Milers de madrilenys no n'han fet cap cas.